Document ID: 31987R0569

*****
ΚΑΝΟΝΙΣΜΟΣ (ΕΟΚ) αριθ. 569/87 ΤΗΣ ΕΠΙΤΡΟΠΗΣ
της 26ης Φεβρουαρίου 1987
για τροποποίηση του κανονισμού (ΕΟΚ) αριθ. 3143/85 σχετικά με τη διάθεση σε μειωμένη τιμή του βουτύρου που προορίζεται για την άμεση κατανάλωση υπό μορφή συμπυκνωμένου βουτύρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμού (ΕΟΚ) αριθ. 231/87 (2), και ιδίως το άρθρο 6 παράγραφος 7,
Εκτιμώντας:
ότι το άρθρο 5 του κανονισμού (ΕΟΚ) αριθ. 3143/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3157/86 (4), καθορίζει τη σύνθεση και την ονομασία του συμπυκνωμένου βουτύρου εις τρόπον ώστε να εξασφαλισθεί η διαφοροποίησή του από τα άλλα βούτυρα· ότι, λαμβάνοντας υπόψη την πείρα που αποκτήθηκε, είναι σκόπιμο να προβλεφθεί, όσον αφορά τις ενδείξεις που τίθενται στη συσκευασία του συμπυκνωμένου βουτύρου, μία νέα παραλλαγή στη γαλλική γλώσσα που θα γίνει καλύτερα κατανοητή από τους καταναλωτές·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 παράγραφος 4 πέμπτη περίπτωση του κανονισμού (ΕΟΚ) αριθ. 3143/85, προστίθεται η ακόλουθη ένδειξη: «ή " Βούτυρο για μαγείρευμα"».
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Φεβρουαρίου 1987.

Labels: 3
17